《晚游西湖》
清代·章藻功

云漏晴光一缕斜，纷纷归逐七香车。山中影散樵薪客，堤处帘收卖酒家。

乍卷村烟横远岫，暗移篝火点平沙。可容烂醉湖头宿，梦转三更玩物华。

作者简介：浙江钱塘人，字岂绩。章抚功弟。康熙四十二年进士，授庶吉士，五月后即辞官回里养母。工骈文，欲以新巧胜人，乃遁为别调。有《思绮堂集》。